b'\n_START_ARTICLE_\nHeckler & Koch HK416\n_START_SECTION_\nZgodovina\n_START_PARAGRAPH_\nDru\xc5\xbeina juri\xc5\xa1nih pu\xc5\xa1k M16, ki deluje na principu odvoda smodni\xc5\xa1kih plinov z valjasto vrtljivim zaklepom, ima te\xc5\xbeave z zanesljivostjo delovanja v te\xc5\xbekih pogojih delovanja (pu\xc5\xa1\xc4\x8dave, d\xc5\xbeungla), \xc5\xa1e posebej, \xc4\x8de pu\xc5\xa1ka ni dele\xc5\xbena temeljitega vsakodnevnega \xc4\x8di\xc5\xa1\xc4\x8denja in vzdr\xc5\xbeevanja. Poro\xc4\x8danja o te\xc5\xbeavah so se za\xc4\x8dela \xc5\xbee v \xc4\x8dasu Vietnamske vojne, po udele\xc5\xbebi ZDA v ve\xc4\x8d spopadih in vojnah na Bli\xc5\xbenjem vzhodu, Arabskem polotoku in Afriki konec 20. stoletja, pa so se, kljub nenehnim izbolj\xc5\xa1avam s strani proizvajalca, koncerna Colt, le pomno\xc5\xbeila._NEWLINE_Medtem, ko so drugi proizvajalci, z namenom pridobiti obse\xc5\xbena naro\xc4\x8dila ob morebitni prihodnji zamenjavi te\xc5\xbeavnih pu\xc5\xa1k M16, za\xc4\x8deli z na\xc4\x8drtovanjem novih modelov pu\xc5\xa1k, je koncern Heckler & Koch ponovil poslovno tvegano, a neko\xc4\x8d (leta 2000 pri britanski pu\xc5\xa1ki SA80) \xc5\xbee uspe\xc5\xa1no potezo in razli\xc4\x8dnim vejam Oboro\xc5\xbeenih sil ZDA ponujal zanje nakupno neobvezujo\xc4\x8d program izbolj\xc5\xa1ave dru\xc5\xbeine pu\xc5\xa1k M16, katerega stro\xc5\xa1ke bi v celoti kril Heckler & Koch. Do leta 2001 Ameri\xc4\x8dani ponudbe niso sprejeli v nobeni veji svojih sil._NEWLINE_Vrsto let so pripadniki posebne enote Ameri\xc5\xa1ke vojske, imenovane Delta, za svojo obstoje\xc4\x8do oboro\xc5\xbeitev, karabinke M4, sku\xc5\xa1ali najti zamenjavo, ki bi obdr\xc5\xbeala vse njene prednosti, a hkrati popravila napake in te\xc5\xbeave z zanesljivostjo pri delovanju v te\xc5\xbekih bojnih razmerah. \xc5\xa0ele leta 2001 so izvedeli za ponudbo nem\xc5\xa1kega koncerna in jo sprejeli._NEWLINE_Koncern Heckler & Koch je zahteval dobavo nekaj primerkov rabljenih karabink M4, izvedel ob\xc5\xa1irna testiranja in raziskave ter nato prek ve\xc4\x8d prototipov pri\xc5\xa1el do kon\xc4\x8dne oblike pu\xc5\xa1ke, izdelal pa je tudi module za nadgradnjo obstoje\xc4\x8dih pu\xc5\xa1k celotne dru\xc5\xbeine M16._NEWLINE_Razen nekaterih posameznih manj\xc5\xa1ih enot, so Ameri\xc5\xa1ke oboro\xc5\xbeene sile v celoti, kljub ve\xc4\x8d na\xc4\x8drtom zamenjave obstoje\xc4\x8dih pu\xc5\xa1k dru\xc5\xbeine M16 in testiranjem novih pu\xc5\xa1k v zadnjem desetletju, zaradi koli\xc4\x8din morebitne zamenjave potrebnega oro\xc5\xbeja, pa tudi politi\xc4\x8dnih razlogov, najprej sprejele odlo\xc4\x8ditev, da svoje osnovne oboro\xc5\xbeitve tudi v prihodnje ne bodo bistveno spremenile. \xc5\xa0ele zaradi mnogih poro\xc4\x8dil o te\xc5\xbeavah z delovanjem pu\xc5\xa1k M16 in M4 v Iraku v zadnjih nekaj letih, kjer so te nehale delovati tudi sredi bojev, in posledi\xc4\x8dnega pritiska tako lai\xc4\x8dne kot dela strokovne javnosti, so se odlo\xc4\x8dili za ponovno pretehtanje svoje odlo\xc4\x8ditve in nova primerjalna testiranja, kjer bo med drugim udele\xc5\xbeena tudi pu\xc5\xa1ka HK416.'